क्या प्रकाशक भी पत्रकार के लिए अपरिहार्य हैं? हां. पत्रकार हर चीज जानते हों, लेकिन एक बात नहीं जानते कि व्यापार कैसे किया जाता है? समाचार पत्र उद्योग भी एक उद्योग है. यह कोई संयोग नहीं है कि भारत के नये-पुराने मीडिया घराने मुनाफे को तरजीह देते हैं. वे जानते हैं समाचार पत्र या टेलीविजन चैनल बिना मजबूत वित्तीय स्थिति के किसी सरकार के खिलाफ टिक नहीं सकते है. यह बात पत्रकारों को भी समझनी चाहिए. मीडिया घराना तभी असफल होता है जब वह साख और नकद प्रवाह दोनों की महत्ता को भूल जाता है. इस मौलिक नियम को भूल जानेवाली भारतीय मीडिया कंपनियों की लंबी सूची है और बढ़ रही है. परदे के पीछे बड़े नाम बिखर रहे हैं. इस खात्मे को छिपाने के लिए प्लास्टर चढ़ाने की कीमत शेयरों और नियंत्रण का समर्पण है, हम तब तक सही बात नहीं जान सकते जब तक अंत न आ जाये. फिर अचानक बिना कड़वाहट के सबकुछ हो जाता है, जैसा कि वाशिंगटन पोस्ट के मामले में हुआ.